Haile Selassie

Haile Selassie I.a, jaiotza izenez Ras Tafari Makonnen (Ejersa Goro, Etiopia, 1892ko uztailaren 23a - Addis Abeba, Etiopia, 1975eko abuztuaren 27a), 1930etik 1974ra arte Etiopiako Enperadore izan zen.

Rastafari mugimenduaren sorrera piztu zuen 1930eko hamarkadan Jamaikan, erlijio izaeraduna. Horrekin lotuta, reggae musika sortu zuten urte batzuk geroago, 1960ko hamarkadan.

 Biografia 
Tafari Makkon ras-aren semea zen. Haren izeba Zauditu enperadorearen ondorengo eta enperadoreorde izendatu zuten (1917). Etiopia Nazioen Elkartean sartu zuen (1923) eta esklabotasuna galarazi (1924). Negus titulua lortu (1928) eta, izeba hil zenean, koroatu zuten, Haile Selassie izenarekin (1930). Hurrengo urtean, 1931ko uztailaren 16an, herrialdeko lehenengo konstituzioa abian ipini zuen. Modu horretan, "Fetha Nagast" lege gorena ordezkatu zuen, indarrean zegoena Erdi Arotik.  

Italiarekiko independentzia ekonomikoa eskatu zuen, eta italiarrak Etiopian indarrez sartu zirenean (1935) lehenbizi Djibutira eta gero Ingalaterrara ihes egin behar izan zuen. Britainiarren erasoaren ondorioz, 1941ean berriro Addis Abebara sartzeko modua izan zuen.

1974an, haren aginte aldian izan ziren goseteak zirela eta, armadak aginpidetik kendu eta kartzelara sartu zuten.

 Erreferentziak 

 Kanpo estekak 
  Etiopiako Kontseilu Inperiala

Kategoria:Etiopiako enperadoreak
Kategoria:Afrikako Batasuneko presidenteak
Kategoria:Jainkotutako pertsonak
Kategoria:Addis Abeban hildakoak